### Resumé

Udpegning af nyt medlem til Handicaprådet.

### Sagsfremstilling

Efter § 37 a i lov om retssikkerhed og administration på det sociale område (lovbekendtgørelse nr. 1647 af 4. august 2021) nedsætter Byrådet et Handicapråd, der bl.a. har til opgave at rådgive Byrådet i handicappolitiske spørgsmål.

Ifølge Handicaprådets forretningsorden består rådet af 14 medlemmer. Seks af medlemmerne udpeges efter indstilling fra Dansk Handicaporganisationer og et medlem udpeges efter indstilling fra en lokal handicaporganisation eller grupperinger uden for Dansk Handicaporganisationer. Fire medlemmer vælges af og blandt Byrådets medlemmer. Derudover udpeges tre medlemmer blandt forvaltningens medarbejdere. Ligeledes udpeges der stedfortrædere for medlemmerne.

Byrådet udpegede på møderne 6. december 2021 og 19. januar 2022 medlemmer til Handicaprådet.

Medlem af Handicaprådet Randi Laursen, Sebastian Dahl, har oplyst, at hun ikke længere har mulighed for at være medlem af Handicaprådet af arbejdsmæssige årsager.

Danske Handicaporganisationer har indstillet, at Heidi Johansen, Autismeforeningen, udpeges som nyt medlem af Handicaprådet.

### Indstilling Borgmesteren indstiller

at Heidi Johansen, Autismeforeningen, udpeges som nyt medlem af Handicaprådet.

### Beslutning

Byrådet udpegede Heidi Johansen som nyt medlem af Handicaprådet.